ការសម្ភាសន៍របស់លោកពូ ម៉ាក ស្រ៊ុន ហុង

 ធ្វើឡើងនៅភូមិ ប្រាសាទ ស្រុក ស្អាង ខេត្ត កណ្ដាល

 ធ្វើឡើងនៅថ្ងៃទី១៥ ខែ ០៥ ឆ្នាំ ២០១៨

ក៖ អ្នកសម្ភាសន៍ឈ្មោះ រត្ន ពិសី ខ៖ អ្នកដែរគេត្រូវសម្ភាសន៍មានឈ្មោះថា​ ម៉ាក ស្រ៊ុនហុង

 ការសម្ភាសន៍ជីវប្រវត្តិសង្ខេបរបស់ឈ្មោះ ម៉ាក ស្រ៊ុនហុង

ក៖ ជាដំបូងខ្ញុំសូមជំរាប់សួរលោកពូខ្ញុំបាទឈ្មោះ រត្ន ពិសី ខ្ញុំសូមអនុញ្ញាតលោកពូធ្វើការសម្ភាសន៍ជីវប្រវត្តិរបស់លោកពូដោយក្មួយធ្វើឡើងដោយសាលកវិទ្យាល័យមួយដែលមានឈ្មោះថា “ ប៊ី វ៉ាយ យូរ​​ “ ដែរមានទីតាំងនៅសហរដ្ឋអាមេរិចលោកពូដើម្បីថែរក្សាជីវប្រវត្តិរបស់លោកពូហើយដើម្បីថែរក្សាជីវប្រវត្តិជីដូនតារបស់លោកពូផងដែរអញ្ជឹងលោកពូដើ​ម្បីទុកឲ្យកូនចៅជំនាន់ក្រោយឲ្យគាត់បានស្ដាប់ហើយឲ្យគាត់បានដឹងថាអ្នកជំនាន់មុនមានការលំបាកអ្វីខ្លះនៅក្នុងជីវិតរបស់មនុស្សជំនាន់មានជួបឧបសគ្គអ្វីខ្លះ

អញ្ជឹងណាស់។

ខ៖ បាទ!

ក៖ បាទ! អញ្ជឹងក្មួយធ្វើឡើងនៅថ្ងៃទី​ ១៥ ខែ ០៥ ឆ្នាំ ២០១៨ ។

ខ៖ បាទ!

ក៖ ហើយអញ្ជឹងនៅនិងគេហៅភូមិអីគេដែរលោកពូ?

ខ៖ អត់ដឹងថាភូមិអីទេគេហៅមកធ្វើផ្ទះឲ្យគេនិង។

ក៖ អរ បាទ! លោកពូមកធ្វើជាងផ្ទះឲ្យគេលោកពូ។

ខ៖ បាទ! បើស្រុកកំណើតខ្ញុំនៅ ស្អាង ព្រៃតូច ទេ។

ក៖ បាទ! អញ្ជឹងពូនៅស្រុក ស្អាង ព្រៃតូចនិងពូ។

ខ៖ បាទ!

ក៖ អញ្ជឹងអត់ទោសលោកពូមានឈ្មោះអីគេដែរលោកពូ?

ខ៖ ខ្ញុំឈ្មោះម៉ាក ស្រ៊ុនហុង ។

ក៖ លោកពូឈ្មោះ ម៉ាក ស្រ៊ុនហុង។

ខ៖ បាទ!

ក៖ បាទ! ម៉ាក ស្រ៊ុនហុងហើយអញ្ជឹងលោកពូមានអាយុប៉ុន្មានដែរ?

ខ៖ ខ្ញុំមានអាយុ៥៦ហើយ។

ក៖ បាទ! អញ្ជឹងពូមានអាយុ៥៦ឆ្នាំលោកពូ។

ខ៖ បាទ!

ក៖ អញ្ជឹងលោកពូមានឈ្មោះហៅខាងក្រៅទេ?

ខ៖ អត់មានទេ។

ក៖​ បាទ! អញ្ជឹងអត់មានទេពូ?

ខ៖ បាទ!

ក៖ បាទ! ហើយលោកពូមានដឹងថាពូមានកើតនៅឆ្នាំណាទេពូ?

ខ៖​ ខ្ញុំអត់ដឹងទេថាកើតឆ្នាំណាទេ។

ក៖ បាទ!អញ្ជឹងលោកពូអត់មានទេ។

ខ៖​ ខ្ញុំប្រហែល១៩៦២ ។

ក៖ បាទ! ឆ្នាំ១៩៦២ពូ ។

ខ៖ បាទ! ខ្ញុំមានអាយុ៦២ឆ្នាំហើយ។

ក៖ បាទ!ចឹងបើឆ្នាំខ្មែរវិញណាស់លោកពូតើលោកពូកើតនៅឆ្នាំណាដែលលោកពូ?

ខ៖ ខ្ញុំកើតឆ្នាំថោះឆ្នាំទន្សាយ។

ក៖ បាទ!ដល់ពេលយូរពេលចង់ភ្លេចឆ្នាំខ្លួនឯងបាទចឹងលោកពូតើស្រុកកំណើតរបស់លោកពូនៅខេត្តណាដែលលោកពូ?

ខ៖ ស្រុកកំណើតរបស់ខ្ញុំនៅភូមិប្រាសាទស្រុកស្អាងខេត្តកណ្ដាល។

ក៖ បាទ!នឹងជាស្រុកកំណើតរបស់លោកពូដែលបានកើតនៅទីនោះផ្ទាល់តែម្តងណាស់លោកពូ?

ខ៖ បាទ!

ក៖ បាទ!ចឹងតើលោកពួមានបងប្អូនបង្កើតប៉ុន្មាននាក់ដែលលោកពូ?

ខ៖ ខ្ញុំមានបងប្អូនបង្កើត៧នាក់។

ក៖ បាទ!ចឹងលោកពូមានបងប្អូនបង្កើតសរុបតាំងអស់មាន៧នាក់បាទចឹងតើលោកពូជាកូនទីប៉ុន្មានដែរលោកពូ?

ខ៖ ខ្ញុំជាកូនទី៤។

ក៖ បាទ!ចឹងលោកពូជាកូនទី៤ណាស់លោកពូបាទចឹងតើលោកពូអាចរាប់រៀបឈ្មោះបងប្អូនរបស់លោកពូបានទេលោកពូ?

ខ៖ បាទ!ស្រ៊ុន ប៊ុនហេង ស្រ៊ុន ហ៊ុន ស្រ៊ុន លី ស្រ៊ុន ហុង ស្រ៊ុន ស្រីពៅ ស្រ៊ុន សុខជាតិ ស្រ៊ុន សុខតា។

ក៖ បាទ!ចឹងតើលោកពូមានចាំថាសាច់រឿងជាមួយពួកគាត់ណាស់លោកពូថាលោកពូធ្លាប់ធ្វើអ្វីខ្លះជាមួយគាត់ធ្លាប់ទៅណាជាមួយគ្នាអីណាស់លោកពូ?

ខ៖ ជំនាន់កាលអាពតនឹងម៉ែន។

ក៖ បាទ!តើលោកពូធ្លាប់ទៅណាជាមួយគ្នាទេលោកពូ?

ខ៖ កាលជំនាន់អាពតខ្ញុំឡើងមកធ្វើការតាំងពីតូចមកហើយខ្ញុំលាក់ខ្លួននៅនឹងដល់ហើយគេជំលៀសទៅធ្វើទ័ពហើយខ្ញុំធ្វើទ័ពបាន៣ខែបានគេបែកចេញមក។

ក៖ អរបាទ!ចឹងតើលោកពូធ្វើទ័ពខាងលន់នល់ឬមួយលោកពូធ្វើទ័ពអោយអាពតចឹងណាស់លោកពូ?

ខ៖ ខ្ញុំធ្វើទ័ពអោយខ្មែរក្រហម។

ក៖ អរបាទ!ចឹងលោកពូធ្វើទ័ពអោយខ្មែរក្រហម?

ខ៖ បាទ!កាលជំនាន់ខ្មែរក្រហម។

ក៖ បាទ!ពេលនឹងគេចាប់លោកពូឬមួយលោកពូចូលដោយសុខចិត្ត?

ខ៖ ខ្ញុំចូលដោយស្មាកចិត្តដល់ហើយខ្ញុំធ្វើទ័ពនឹងបានបីខែគេវៃបែកម៉ង។

ក៖ អរបាទ!ចឹងលោកពូធ្វើបាន៣ខែគេវៃបែកទៅ?

ខ៖ បាទ!គេបែកម៉ង។

ក៖ បាទ!បែកខ្មែរក្រហមម៉ងលោកពូ?

ខ៖ បាទ!បែកខ្មែរក្រហមនឹង។

ក៖ អរចឹងលោកពូអត់មានសាច់រឿងអ្វីជាមួយបងប្អូនរបស់លោកពូទេ?

ខ៖ អរបងប្អូនខ្ញុំកាលជំនាន់នឹងបែកបាក់គ្នាអស់ហើយ។

ក៖ អរបាទ!ចឹងកាលជំនាន់អាពតបងប្អូនរបស់លោកពូបែកបាក់គ្នាអស់ហើយ?

ខ៖ បាទ!បែកគ្នានឹងមួយនៅខាងនោះទៅគេប្ដូរស្រុកអត់ស្គាល់ឪពុកម្តាយបងប្អូនអត់ស្គាល់គ្នាទៀត។

ក៖ អរបាទ!ចឹងលោកពូកាលលោកពូនៅពីក្មេងណាស់លោកពូតើលោកពូចូលចិត្តធ្វើអ្វីខ្លះជាមួយពួកគាត់ទេលោកពូ?

ខ៖ ខ្ញុំកាលនៅពីក្មេងខ្ញុំអត់ដែលធ្វើអ្វីជាមួយពួកគាត់ទេ។

ក៖​ បាទ!ចឹងលោកពូអត់ដែរទេលោកពូ?

ខ៖ បាទ!

ក៖ បាទ!ចឹងលោកពូបើជំនាន់អាពតលោកពូមានធ្លាប់គេអោយលោកពូទៅជីកដីធ្វើស្រែចំការអីណាស់លោកពូ?

ខ៖ បាទ!ខ្ញុំធ្លាប់ធ្វើតាគេអោយខ្ញុំលើកដីធ្វើស្រែចំការអីនឹង។

ក៖ អរបាទ!ចឹងនៅពេលនឹងលោកពូក៏ចូលធ្វើជាទាហានស្មាកចិត្តទៅ(ខ្មែរក្រហម)បាទចឹងនៅពេលនឹងតើគេជំលៀសលោកពូទៅដល់ណាដែរលោកពូ?

ខ៖ គេជំលៀសខ្ញុំតាំងពីស្រុកស្វាយរំរហូតដល់ទឹកខ្មៅនេះ។

ក៖ អរគេជំនៀសលោកពូមកដល់ទឹកខ្មៅទៀតលោកពូ?

ខ៖ បាទ!

ក៖ បាទ!ចឹងលោកពូនៅពេលនឹងតើលោកពូមានការលំបាកអ្វីខ្លះដែរលោកពូ?

ខ៖ បើការលំបាកនឹងវានិយាយលេងចេញទៅហើយតាំងពីចេកមួយអីបួសរៀនអស់ហើយ។

ក៖ អរបាទ!ចឹងលោកពូធ្លាប់បួសដែរលោកពូ?

ខ៖ អត់ទេខ្ញុំអត់បានបួសទេគ្រាន់តែខ្ញុំធ្លាប់សិក្សាអីចឹងណាស់តាំងពីផ្លែចេកមួយពោតមួយអីខ្ញុំធ្លាប់អស់ហើយ។

ក៖ បាទ!លោកពូធ្លាប់អស់ហើយបាទជីវិតជួរជត់ការពីជំនាន់នឹង?

ខ៖ បាទ!ដល់ពេលយើងហូបរួចចឹងយើងយកសំបកនឹងទៅចោលនៅព្រៃភ្នំទៀតណា។

ក៖ បាទ!

ខ៖ ឲ្យប្រជាជនយើងហូតបបរម៉ាចាននិង។

ក៖ ហូតបបរទៅអញ្ជឹងពូ។

ខ៖ បាទ! ហើយបបរជួនកាលដូសមកបានពោតមួយទៅណាហើយហូបទឹកនិងទៅហើយទៅទៀតទៅ។

ក៖ បាទ! អញ្ជឹងលោកពូជួបការលំបាកច្រើនណាពូណុស។

ខ៖ បាទ! មានការលំបាកច្រើនណាស់។

ក៖ ហើយអញ្ជឹងលោក​ពូមានគេជំលៀសទៅណាទៀតទេពូ?

ខ៖ អត់មានជំលៀសទៅណាទៀតផងពេលនិងខ្មែរហើយនិងយួនវាយចូលមកតែម្ដងទៅណា។

ក៖ បាទ! ហើយជំនាន់យួនមកវាយតែម្ដងទៅពូ?

ខ៖ បាទ!

ក៖ អញ្ជឹងលោកពូមាននៅចាំឈ្មោះឪពុកម្ដាយលោកពូទេលោកពូ?

ខ៖ ចាំតា។

ក៖ អញ្ជឹងលោកឪពុកមានឈ្មោះអីដែរលោកពូ?

ខ៖ ឪពុកខ្ញុំមានឈ្មោះ លន់ ហុង​​ ។

ក៖ បាទ! ឈ្មោះ លន់​ ហុង ឈ្មោះដូចពូដែរពូ។

ខ៖ បាទ!

ក៖ ហើយអ្នកម្ដាយមានឈ្មោះអីដែរលោកពូ?

ខ៖ មានឈ្មោះ ឃឹម អួន ។

ក៖ ឈ្មោះ ឃឹម អួន ហើយអញ្ជឹងលោកពូមាននៅចាំថាតែឥឡូវពួកគាត់បានស្លាប់ហើយលោកពូ។

ខ៖ គាត់ស្លាប់យូរហើយ។

ក៖ បាទ!

ខ៖ ហើយគាត់បានស្លាប់តាំងពីជំនាន់ដាច់អាពត។

ក៖ បាទ! ហើយអញ្ជឹងលោកពូមានចាំថាគាត់បានស្លាប់នៅឆ្នាំណាទេលោកពូ?

ខ៖ អត់ចាំទេថាគាត់ស្លាប់នៅឆ្នាំណាទេ។

ក៖ បាទ! អញ្ជឹងលោកពូអត់ចាំទេពូ។

ខ៖ បាទ!

ក៖ បាទ! ហើយអញ្ជឹងលោកពូមាននៅចាំទីកន្លែងកំណើតរបស់គាត់ទេលោកពូ?

ខ៖ គាត់នៅភូមិប្រាសាទដែរនិង។

ក៖ គាត់នៅភូមិប្រាសាទដែរ។

ខ៖ បាទ! គាត់នៅភូមិប្រាសាទដែរ។

ក៖ អញ្ជឹងលោកពូមានចាំឆ្នាំខ្មែរគាត់ទេលោកពូ?

ខ៖ អត់ចាំទេ។

ក៖ អរលោកពូអត់ចាំទេលោកពូ។

ខ៖ បាទ!​

ក៖ ហើយអញ្ជឹងលោកពូមានចាំថាពេលនៅជំនាន់ប៉ុលពតនិងតើគាត់ប្រកបមុខរបរអីដើម្បីចិញ្ចឹមលោកពូហើយនិងបងប្អូនរបស់លោកពូ?

ខ៖ នៅពេលជំនាន់អាពតគាត់ធ្វើស្រែចំការនិង។

ក៖ បាទ! គាត់ស្រែចំការលោកពូ។

ខ៖ បាទ!

ក៖ ហើយគាត់ចិញ្ចឹមកូនទាំងអស់ទៅលោកពូ។

ខ៖ បាទ!

ក៖ ហើយអញ្ជឹងលោកពូជួយគាត់ដែរទៅ។

ខ៖​ ខ្ញុំជួយគាត់តា។

ក៖ ហើយជួយគាត់ម៉ាដៃម៉ាជើងទៅលោកពូ។

ខ៖​ បាទ! ខ្ញុំជួយពួកគាត់ទៅ។

ក៖ ហើយអញ្ជឹងលោកពូមានដឹងថាឪពុកម្ដាយរបស់លោកពូមានចរឹតលក្ខណៈបែបណាដែរលោកពូ?

ខ៖ អរ បើនិយាយឪពុកម្ដាយរបស់ខ្ញុំពួកគាត់ស្លូតទាំងពីរនាក់និង។

ក៖ ហើយពួកគាត់អត់ដែរវាយកូនទេលោកពូ?

ខ៖ អត់ដែរវាយកូនទេ។

ក៖ បាទ!

ខ៖ បើនិយាយគាត់ដែរវាយកូនទាំងនិង។

ក៖ បាទ! កាលពីរជំនាន់និងគេអត់ដែរវាយកូនទេ។

ខ៖ បាទ! អត់ទេ។

ក៖​ អញ្ជឹងលោកពូមាននៅចាំថាពួកគាត់ទៅណាគាត់យកលោកពូទៅតាមទេលោកពូ។

ខ៖ គាត់ដែរនាំកូនទៅកំសាន្ដហើយយកដែរ។

ក៖ បាទ! ហើយនាំកូនទៅមើលកុនអីទៅលោកពូល្ខោននិងទៅ។

ខ៖ បាទ! គាត់នាំទៅមើលកុនហើយទៅមើលល្ខោនអីអញ្ជឹងទៅ។

ក៖ បាទ! អញ្ជឹងលោកពូមាននៅចាំសាច់រឿងជាមួយពួកគាត់ថាមានភាពជូរជត់អីខ្លះហើយបានជួបឧបសគ្គអីខ្លះជាមួយគាត់ទេលោកពូ។

ខ៖ ជាមួយបងប្អូនឬជាមួយឪពុកម្ដាយ។

ក៖ ជាមួយឪពុកម្ដាយរបស់លោកពូថាមានការជូរជត់យ៉ាងម៉េ្ដចពីជំនាន់មួយទៅជំនាន់មួយទៀតនិងលោកពូ។

ខ៖ បាទ! ជំនាន់និងវាជូរជត់ណាស់កាលពីជំនាន់និងលន់នល់និងមានការលំបាកណាស់យើងរត់ទៅហើយគេតាមទម្លាក់គ្រាប់បែកតាមអូរនិងហើយរត់ទៅពួនតាមព្រៃឈើនិងហើយពេលនិងមានផ្ទះណាតាមស្រុកស្រែចំការនិងមានតែស្រែចំការនិងហើយវាដាក់គ្រាប់ផ្លោនមកខ្ទិចផ្ទះអស់ហើយនិង។

ក៖ បាទ! អញ្ជឹងលោកពូមានការលំបាកច្រើនលោកពូ។

ខ៖ បាទ !

ក៖ បាទ! អញ្ជឹងមានធ្លាប់រត់ចូលព្រៃជាមួយពួកគាត់ញុំាពោតជាមួយពួកគាត់ទេលោកពូ។

ខ៖ ធ្លាប់តាខ្ញុំរត់ទៅព្រៃហើយខ្ញុំនៅផ្ទះម៉្ដេចកើតព្រោះគេទម្លាក់គ្រាប់មកហើយមានរត់ទៅក្នុងព្រៃបើមិនរត់ទៅក្នុងព្រែគេទម្លាក់គ្រាប់មកហើយរត់ទៅនៅផ្លង់តេនិងហើយនៅជាមួយគេដែរទៅ។

ក៖​ បាទ! ហើយនាំកូននាំចៅទៅនៅនិងទៅ។

ខ៖ បាទ !នាំកូននាំចៅទៅនៅនិងទៅណា។

ក៖ បាទ!

ខ៖ បាទ! កាលពីជំនាន់និងគ្មាននាក់នៅផ្ទះទេ។

ក៖ បាទ! ហើយអញ្ជឺងលោកពូហាលទឹកហាលភ្លៀងជាមួយពួកគាត់ទៅអញ្ជឹង។

ខ៖ បាទ! ហាលទឹកហាលភ្លៀងជាមួយពួកគាត់ទៅណាស់។

ក៖ ហើយអញ្ជឹងលោកពូមានអនុស្សាវរីយ៍ជូរជត់ច្រើនណាស់ពូណុស។

ខ៖​ បាទ! មានច្រើនណាស់អនុស្សាវរីយ៍និងហើយពេលលឺថាគ្រាប់ផ្លោនមកហើយខ្លះច្រមុជក្នុងទឹកព្រាំងឈូកនិងទៅណា។

ក៖​ ច្រមុជក្នុងទឹកទៀតលោកពូ។

ខ៖ បាទ! ពេលគាត់បានឃើញយន្ដហោះមកគាត់ចាប់កូនច្រមុជក្នុងទឹកទៅហើយពេលយន្ដហោះនិងហោះទៅបាត់ទៅហើយគាត់ចាប់ទាញ់កូនមកវិញមកទៅហើយយន្ដហោះនិងហោះមើលមនុស្សតែម្ដងនិងហើយវាហោះទាបៗនិង។

ក៖ បាទ!

ខ៖ ហើយពេលឃើញយើងហើយចាំតែបាញ់យើងនិងហើយ។

ក៖ បាទ! ហើយពេលនិងលោកពូដង្ហើមតាមណាទៅលោកពូ?

ខ៖ កាលពេលនិងដង្ហើមតាមកំផ្លោតនិង។

ក៖ អរលោកពូដង្ហើមតាមកំផ្លោតទេលោកពូ។

ខ៖ បាទ ! ហើយពេលនិងឲ្យកូនច្រមុជមួយភ្លេត​និងលើកូនមកវិញហើយ។

ក៖ បាទ! ហើយជាមួយបងប្អូនទៅលោកពូ។

ខ៖ បាទ! ជាមួយបងប្អូនទៅ។

ក៖ បាទ! ហើយអញ្ជឹងលោកពូគាត់មានបានប្រាប់ពីខ្សែជីវិតរបស់គាត់កាលនៅពីក្មេងទេលោកពូ។

ខ៖ គាត់បាននិយាយប្រាប់ខ្ញុំតា។

ក៖ គាត់បាននិយាយប្រាប់ពូដែរលោកពូ?

ខ៖ បាទ!

ក៖ គាត់មានប្រាប់ពីប្រវត្តិគាត់មានការជូរជត់ដែរលោកពូ។

ខ៖ បាទ! គាត់បានប្រាប់ខ្ញុំពីប្រវត្តិគាត់ជូរជត់តា។

ក៖ បាទ ! គាត់ប្រាប់លោកពូថាកាលគាត់នៅពីក្មេងមានការជួបការលំបាកអីអញ្ជឹងទៅលោកពូ។

ខ៖ បាទ!

ក៖ ហើយគាត់មានលំបាកទម្រនបានម៉ាក់លោកពូណាស់លោកពូ។

ខ៖ បាទ !

ក៖ បាទ!លោកពូហើយអញ្ជឹងលោកពូមាននៅចាំឈ្មោះជីដូនជីតាខាងឪពុកម្ដាយរបស់លោកពូទេ។

ខ៖ បើខាងជីដូនជីតាខាងម្ដាយឈ្មោះ ស្រូយ យឹម​ខាងម្ដាយ។

ក៖ បាទ!ឈ្មោះ ស្រូយ យឹម ខាងម្ដាយ។

ខ៖ ខាងឪពុកឈ្មោះ ខឹម ឈឹង ខាងឪពុក។

ក៖​ បាទ! ខឹម ឈឹង ខាងឪពុក ឈ្មោះទាំងអស់និងគុងឬម៉ាលោកពូ?

ខ៖ ឈ្មោះគុង។

ក៖ ហើយបើលោកយាយ​។

ខ៖​ ហើយបើយាយខាងឪពុកខ្ញុំវិញឈ្មោះឃឹម ហឹម ហើយខាងម្ដាយសយ យូត។

ក៖ បាទ!

ខ៖ ខាងម្ដាយ។

ក៖​ ហើយអញ្ជឹងលោកពូគាត់មានបានប្រាប់ថាគាត់កើតឆ្នាំណាអីលោកពូ?

ខ៖​ គាត់អត់បានប្រាប់ផង។

ក៖ គាត់បានប្រាប់លោកពូផងលោកពូ។

ខ៖ បាទ!

ក៖ អញ្ជឹងលោកពូក្រុមគ្រួសារលោកពូគាត់រស់នៅខេត្ត កណ្ដាលនិងទាំងអស់គ្នាលោកពូ។

ខ៖ បាទ!

ក៖ បាទ! ហើយអញ្ជឹងលោកពូមានបងប្អូននៅក្រៅប្រទេសទេលោកពូ?

ខ៖ អត់មានទេ។

ក៖ បាទ! អញ្ជឹងលោកពូអត់មានបងប្អូននៅក្រៅប្រទេសទេលោកពូ។

ខ៖ អត់មានទេ។

ក៖ ហើយបងប្អូនជីដូនមួយក៏អត់មានដែរ?

ខ៖ អត់មានផងនិង។

ក៖ បាទ! អញ្ជឹងបើនិយាយពីអាពាហ៍ពិពាហ៍របស់លោកពូវិញតើភរិយារបស់លោកពូមានឈ្មោះអីគេដែរលោកពូ?

ខ៖ ប្រពន្ធរបស់ខ្ញុំឈ្មោះ ស៊ុន ។

ក៖ បាទ! ឈ្មោះ ស៊ុន​។

ខ៖ តែបែកបាកពីខ្ញុំទៅគាត់ស្លាប់៦ឆ្នាំហើយ។

ក៖ បាទ!ហើយអញ្ជឹងគាត់បានបន្សល់ទុកកូនប៉ុន្មាននាក់ដែរលោកពូ?

ខ៖ កូនប្រាំបីនាក់។

ក៖ កូនប្រាំបីនាក់។

ខ៖ បានកូនប្រាំបីនាកហើយប្រពន្ធខ្ញុំគេស្លាប់បានបីឆ្នាំហើយកូនខ្ញុំស្លាប់មួយទៀតដែរនិង។

ក៖ បាទ!

ខ៖ និងបីឆ្នាំពីរ។

ក៖ បាទ! ហើយលោកពូស្រីប៉ុន្មានហើយប្រុសប៉ុន្មានលោកពូ?

ខ៖ កាលនិងស្រីបួនប្រុសបួនហើយឥឡូវនៅសល់តែស្រីបីប្រុសបួន។

ក៖ អញ្ជឹងនាក់ដែរស្លាប់និងស្រីលោកពូ។

ខ៖ បាទ! បានកូនពីរ។

ក៖ អរគាត់មានកូនពីរលោកពូ។

ខ៖ បាទ!

ក៖ អញ្ជឹងលោកពូមានចៅពីរនាក់ហើយ។

ខ៖ បាទ! ខ្ញុំមិនមែនមានចៅពីរទេខ្ញុំមានចៅបួនប្រាំ។

ក៖ បាទ! អញ្ជឹងដល់ទៅបួនប្រាំនាក់ច្រើនដែរលោកពូ។

ខ៖ បាទ!

ក៖ បាទ!អញ្ជឹងលោកពូមាននៅចាំថាកូនរបស់លោកពូមានឈ្មោះអីទេលោកពូ?

ខ៖ កូនទីប៉ុន្មានដែរ?

ក៖ កូនទីមួយដែរស្លាប់ហើយនោះលោកពូ?

ខ៖ កូនដែរស្លាប់និងកូនទី៣ទេ។

ក៖ បាទ! អញ្ជឹងកូនទីមួយរបស់លោកពូមានឈ្មោះអីដែរលោកពូ?

ខ៖ បើកូនទីមួយអត់ដឹងទេនាកទាល់តែមើលសៀវភៅគ្រួសារបានដឹងខ្ញុំចាំថាឌី វណ្ណៈ វណ្ណា​ហើយ ហុង​ ចាន់ណា ហុងស្រីពៅ ហុង សំណាងហើយហុង បូរ៉ា បូរី ។

ក៖ បាទ! ហើយអញ្ជឹងបងស្រីគាត់ស្លាប់យូរហើយលោកពូ?

ខ៖​ បាទ! គាត់ស្លាប់បានប្រាំពីរឆ្នាំហើយ។

ក៖ បាទ! ហើយអញ្ជឹងអាពាហ៍ពិពាហ៍របស់លោកពូចាប់ផ្ដើមនៅណាដែរលោកពូ?

ខ៖ អាពាហ៍ពិពាហ៍ខ្ញុំចាប់ផ្ដើមនៅខេត្ត កណ្ដាលនិងហើយ។

ក៖​ បាទ! អញ្ជឹងលោកពូបានចាប់ផ្ដើមនៅខេត្ត កណ្ដាលនិងតែម្ដងលោកពូ។

ខ៖ បាទ!

ក៖ ហើយលោកពូរៀបអាពាហ៍ពិពាហ៍និងបានប៉ុន្មានឆ្នាំហើយលោកពូ?

ខ៖ បើនិយាយទៅយកគ្នានិងកូនខ្ញុំមានអាយុ ៣០ឆ្នាំហើយអញ្ជឹងបាន៣០ឆ្នាំហើយ។

ក៖ អញ្ជឹងលោកពូការបានជិត៣០ឆ្នាំហើយលោកពូ។

ខ៖ បាទ!​​ ព្រោះអីខ្ញុំការតាំងពីឆ្នាំ​១៩៨២។

ក៖ បាទ! តាំងពីជំនាន់រដ្ឋកម្ពុជាមកលោកពូ។

ខ៖ បាទ!

ក៖ បាទ! អញ្ជឹងកាលពីលោកពូបានចាប់ដៃគ្នាមកអញ្ជឹងលោកពូបានស្រលាញ់គ្នាឬក៏ឪពុកម្ដាយគាត់ជានាក់រៀបចំលោកពូ។

ខ៖ អត់ទេអត់បានស្រឡាញ់គ្នាផងនិងឪពុកម្ដាយគាត់ជានាក់រៀបចំឲ្យនិងដូចជាផ្ទះមួយគាត់ស្គាល់ផ្ទះមួយទៀតមានកូនក្រមុំនិងទៅអញ្ជឹងទៅគាត់រៀបចំឲ្យទៅដូចនៅភូមិជាមួយគ្នានិង។

ក៖ ហើយអញ្ជឹងកាលនិងលោកពូជូនជំនាន់គាត់ប៉ុន្មានដែរលោកពូ?

ខ៖ បាទ!

ក៖ ហើយកាលនិងលោកពូជូនជំនាន់គាត់ប៉ុន្មានដែរលោកពូ?

ខ៖ ហើយជំនាន់នោះដូចអញ្ជេកចាយមាសចាយអង្គរគេចង់ដៃនិងអង្គរនិងហើយនិងស្រូវនិងហើយអ្នកខ្លះយកមាន់និងណាស់។

ក៖ បាទ! កាលពីជំនាន់និងគេចាយអង្គរលោកពូ។

ខ៖ បាទ! កាលនិងគេចាយលុយយួនតែគេអត់ចាយចឹងគេចាយអង្ករទៅ។

ក៖ អញ្ជឹងលោកពូអាចប្រាប់ខ្ញុំបានទេថាលោកពូពេលដែលឪពុកម្ដាយគាត់ផ្សំម្ភុំលោកពូនិងតើលោកពូបានស្គាល់គ្នាពីមុនទៅហើយមានបានធ្លាប់ដើរលេងជាមួយគ្នាទេលោកពូ?

ខ៖ បាទ! ធ្លាប់តាព្រោះផ្ទះខ្ញុំនិងគេនិងនៅក្បែរគ្នាដែរនិង។

ក៖ បាទ! អញ្ជឹងលោកពូបានស្គាល់គ្នាហើយ។

ខ៖ បាទ! ធ្លាប់ស្គាល់គ្នាហើយធ្លាប់ដើរលេងជាមួយគ្នាទៀតហើយបានរៀនជាមួយគ្នា។

ក៖ បាទ! អញ្ជឹងលោកពូបានរៀនជាមួយគ្នាទៀតលោកពូ។

ខ៖ បាទ!​ រៀនជាមួយគ្នានិងហើយបានស្គាល់គ្នានិងណាជិះកង់ជាមួយគ្នា។

ក៖ បាទ! អញ្ជឹងលោកពូបានជិះកង់ជាមួយគ្នាទៀតលោកពូ។

ខ៖ បាទ!​ ហើយអញ្ជឹងទៅចាស់ៗគាត់ក៏ផ្សំម្ភុំគ្នាទៅ។

ក៖ បាទ!អញ្ជឹងចាស់គាត់ផ្សំម្ភុំគ្នាទៅ។

ខ៖ បាទ!

ក៖ ហើយអញ្ជឹងពេលនៅរៀននិងលោកពូមានឈ្លេះគ្នាអត់លោកពូ?

ខ៖ ដូចជាធ្លាប់ឈ្លេះគ្នាដែលតែឈ្លេះមួយប្រាវទៅហើយត្រូវគ្នាវិញ។

ក៖ បាទ! ហើយលោកពូបានធ្លាប់ឈ្លេះគ្នាពេលបានស្រលាញ់គ្នាធ្វើប្តីប្រពន្ធម៉េចទៅលោកពូ?

ខ៖ អត់អីដែរនិងហើយដល់ពេលត្រូវគ្នាទៅជិះកង់ជាមួយគ្នាទៅ។

ក៖ បាទ!ជិះកង់ជាមួយគ្នាទៅលោកពូ។

ខ៖ បាទ!

ក៖ បាទ! ពេលដែលលោកពូនៅរៀននិងលោកពូធ្លាប់ប្រកួតប្រជែងគ្នាអត់លោកពូ?

ខ៖ ធ្លាប់តា។

ក៖ ធ្លាប់ប្រកួត​ប្រជែងគ្នាហើយធ្លាប់ឈ្លេះគ្នា។

ខ៖ បាទ! ពេលត្រូវគ្នាវិញជិះកង់ជាមួយគ្នាវិញទៅ។

ក៖ បាទ! ហើយលោកពូនៅពេលជំនាន់និងលោកពូពេលដែលឪពុកម្ដាយគាត់ផ្សំម្ភុំគ្នាលោកពូមានអារម្មណ៍ម៉េចដែរលោកពូ?

ខ៖ ខ្ញុំមានអារម្មណ៍ធម្មតាតែខ្ញុំអត់សូវពេញចិត្តដែលតែគេនិយាយជីដូនមួយឪពុកផងអញ្ជឹងណា។

ក៖ បាទ! ជីដូនមួយគ្នាលោកពូ។

ខ៖ បាទ!

ក៖​ ហើយលោកពូសាច់ឆ្ងាយឬក៏សាច់ជិតលោកពូ?

ខ៖​ សាច់ឆ្ងាយដែលនិងជិដូនមួយឪពុកខ្ញុំនិង។

ក៖ បាទ!

ខ៖ គាត់ផ្សំម្ភុំគ្នាទៅកុំដាច់សាច់និងណា។

ក៖ បាទ! ហើយធ្លាប់តែឈ្លេះគ្នាហើយម៉ែឪគាត់ផ្សំម្ភុំគ្នាអញ្ជឹងធ្លាប់អៀនគ្នាទេលោកពូ?

ខ៖​ ដូចធម្មតា។

ក៖ បាទ! ដូចនៅពេលដែលឪពុកម្ដាយគាត់ផ្សំម្ភុំគ្នាអញ្ជឹងដំបូងឡើយអៀនគ្នាទេលោកពូ?

ខ៖​ អៀនដែរតាពេលដឹងអញ្ជឹងណាដូចយើងទៅដើរលេងអីជាមួយគ្នាហើយទៅមើលកុនអីជាមួយនិងណា។

ក៖ បាទ ! អញ្ជឹងទៅអៀនគ្នាទៅលោកពូ?

ខ៖ បាទ!

ក៖ ពេលឃើញមុខគ្នាអីអត់ចឹងនិយាយរកគ្នាទេ។

ខ៖​ បាទ!

ក៖ ហើយដល់ពីដឹងអញ្ជឹង។

ខ៖​ ដល់អញ្ជឹងមានការអៀនរៀងខ្លួន។

ក៖ បាទ! ហើយអញ្ជឹងលោកពូបានរៀនហើយបានអានភាសាខ្មែរបានច្បាស់ហើយលោកពូបានរៀនត្រឹមថ្នាក់ទីប៉ុន្មានដែរលោកពូ?

ខ៖ ខ្ញុំរៀនបានត្រឹមថ្នាក់ទីមួយនិង។

ក៖​ បាទ!លោកពូរៀនបានថ្នាក់ទីមួយលោកពូ។

ខ៖​ តែបើឲ្យមើលៗលែងឃើញហើយ។

ក៖ ខានរៀនយូរលោកពូតែលោកពូអាចមើលដាច់។

ខ៖​ បាទ!

ក៖ ហើយបើភាសាខ្មែរតើលោកពូមានចេះភាសាវៀតណាម ថៃ ឡាវអីទេលោកពូ?

ខ៖ អត់ចេះទេខ្ញុំបានរៀនតែភាសាខ្មែរបានមួយមុខនិង។

ក៖ បាទ!ៗ ហើយអញ្ជឹងសាលាលោកពូបានរៀននិងនៅណាដែរលោកពូ?

ខ៖ សាលានិងនៅភូមិប្រាសាទដែលនិង។

ក៖ នៅភូមិប្រាសាទនិងហើយអញ្ជឹងលោកពូមានចាំឈ្មោះសាលានិងទេលោកពូ?

ខ៖​ សាលាកាលពីជំនាន់និងដូចជាគេអត់បានដាក់សាលាឈ្មោះអីទេព្រោះយើងទៅរៀនតាមផ្ទះនិង។

ក៖ បាទ! ហើយអញ្ជឹងអត់ដឹងសាលាអីទេលោកពូ?

ខ៖ បាទ!ៗ

ក៖​ យើងមិនអាចដឹងបានព្រោះអីទើបតែបែបពីអាពតលោកពូ។

ខ៖​ បាទ!ៗ

ក៖ ហើយអញ្ជឹងលោកពូមានស្គាល់ឈ្មោះគ្រូទេលោកពូ?

ខ៖ គ្រូៗកាលពីជំនាន់ពេលខ្លះគេចូលធ្វើទាហានហើយខ្លះអាពតយកទៅស្លាប់អស់ហើយគ្រូៗគេថាខ្សែចិននិងគេសម្លាប់អស់ហើយ។

ក៖ អឺម៉េចអញ្ជឹងលោកពូ?

ខ៖ ហើយតែឃើញថាស្បែកសៗនិងចោតថាចិនហើយនិងយួននិងសម្លាប់អស់ហើយ។

ក៖ បាទ! ហើយអញ្ជឹងលោកពូនៅពេលនិងលោកពូសប្បូរខ្មៅក៏សលោកពូ?

ខ៖ ខ្ញុំមានសប្បូរធម្មតានិងខ្មៅនិង។

ក៖ បាទ!បានអញ្ជឹងបានថាខ្មែរលោកពូ?

ខ៖​ បាទ!

ក៖​ ហើយបើលោកពូសប្បូរសគេថាយួនដែរលោកពូ?

ខ៖​ អត់ទេបើរៀងសប្បូរសដូចអូនឯងនិងគេថាយួនហើយនិងបើមិនយួនទេគេថាចិនយកទៅសម្លាប់ចោល។

ក៖ អរ តែឥឡូវនិងអ្នកសៗច្រើនណាស់លោកពូ?

ខ៖​ បាទ! អ្នកសៗច្រើនណាស់ឥឡូវគ្មានគេសម្លាប់ចោលទេ។

ក៖ បាទ! មានតែគេទុក។

ខ៖ បាទ! មានតែគេទុកអភិវឌ្ឍន៍ព្រោះអីប្រទេសឥឡូវជឿនលឿន។

ក៖ ហើយអញ្ជឹងកូនលោកពូបានរៀបចំហើយអស់ហើយលោកពូ?

ខ៖ បាទ!

ក៖ ហើយអញ្ជឹងកូនលោកពូបានរៀបចំអស់ហើយលោកពូ?

ខ៖ មានគ្រួសារ អរ បានបួននាក់ហើយ។

ក៖ បាទ ! បានបួននាក់នៅសល់បួននាក់ទៀត។

ខ៖ បាទ! នៅសល់បួននាក់ទៀត។អត់ទេនៅសល់តែបីនាក់ទេម្នាក់បានស្លាប់ហើយ។

ក៖ បាទ!

ខ៖​ បាទ! តែឥឡូវនៅសល់បីនាក់។

ក៖​ បាទ! នៅសល់បីនាក់ហើយស្រីប៉ុន្មានហើយប្រុសប៉ុន្មានដែរលោកពូ។

ខ៖ នៅសល់ស្រីពីរប្រុសមួយ។

ក៖ បាទ! នៅសល់ស្រីពីរប្រុសមួយ។តែគាត់ឥឡូវនៅរៀនទេលោកពូ?

ខ៖​ នៅធ្វើការរោងចក្រទាំងអស់គ្នាហើយ។

ក៖ បាទ! គាត់ទៅធ្វើការរោងចក្រអស់ហើយលោកពូ។

ខ៖ បាទ!

ក៖ អ្នកមានគ្រួសារនិងគេទៅអស់ហើយលោកពូ?

ខ៖ គេអ្នកមានគ្រួសារគេទៅអស់ហើយ។

ក៖ គេទៅនៅតា​មគ្រួសារម៉ាម្ដុំៗទៅ។

ខ៖ បាទ! នៅតាមគ្រួសារគេនិងទៅ។

ក៖ បាទ! បើសូមបកក្រោយវិញតើបងប្អូនរបស់ពួកគាត់ទៅណាអស់ហើយលោកពូ?

ខ៖ បងប្អូនខ្ញុំនៅសៀមរាបបីនាក់។

ក៖ បាទ!

ខ៖ ហើយនៅខាងត្បូងនិងម្នាក់ហើយនៅប្រាសាទនិងពីរនាក់។

ក៖ បាទ! ហើយបងប្អូនរបស់មានដែលទាក់ទងគ្នាទេលោកពូ?

ខ៖ ទាក់ទងគ្នាតាតាមទូរស័ព្ទ។

ក៖ បាទ! អញ្ជឹងបងប្អូនរបស់លោកពូបានបែងចែកគ្នាអស់ហើយ។

ខ៖​ បាទ!

ក៖ ពេលចូលឆ្នាំខ្មែរអី។

ខ៖ ពេលចូលឆ្នាំខ្មែរគាត់មកលេងទាំងអស់គ្នានិង។

ក៖ បាទ! មានបងប្អូនមកលេងទាំងអស់គ្នាអញ្ជឹងសប្បាយហើយអញ្ជឹងលោកពូ?

ខ៖ បាទ! គាត់មកលេងទៅវត្ថជាមួយគ្នានិង។

ក៖ បាទ! សប្បាយហើយមានបងប្អូនមកលេងជុំគ្នានិង។

ខ៖ បាទ!

ក៖ សប្បាយដូចជាលក្ខណៈជាក្រុមគ្រួសារមួយដែរមានភាពសប្បាយហើយដូចគ្រួសារមួយល្អអញ្ជឹងលោកពូ។

ខ៖ បាទ!

ក៖ បាទ! និយាយពីការរៀនវិញតើលោកពូមានមិត្តភក្ដីជិតស្និតប៉ុន្មាននាក់ដែរកាលពីនៅរៀនហើយមិត្តនៅក្នុងភូមិលោកពូ?

ខ៖ បាទ! មិត្តភក្ដីច្រើនដែរនិង។

ក៖ បាទ!

ខ៖ តែដល់ពេលគេទៅឆ្ងាយអស់ទៅដល់ពេលចូលឆ្នាំនិងមកសុទ្ធតែមិត្ត។

ក៖ បាទ! អញ្ជឹងលោកពូពេលចូលឆ្នាំម្ដងសប្បាយណាស់មានមិត្តច្រើន។តែសុទ្ធតែមិត្តភក្ដីជិតស្និតលោកពូតែធ្លាប់ដើរលេងគ្នានិងលោកពូ?

ខ៖ មិត្តភក្ដីនិងធ្លាប់ដេកមុងជាមួយគ្នា។

ក៖ បាទ! ធ្លាប់ដេកមុងជាមួយគ្នាទៀតលោកពូ?

ខ៖​ បាទ! អាពីរបីនាក់និង។

ក៖ បាទ!

ខ៖ តែឥឡូវវាទៅថៃទៅ។

ក៖​ ហើយអញ្ជឹងលោកពូមានស្គាល់ឈ្មោះពួកគាត់ទេ។

ខ៖​ ស្គាល់តា។

ក៖​ មានឈ្មោះអីគេដែរលោកពូ?

ខ៖ មានឈ្មោះអាវ៉ាន់ អាធី អាថា អាថុន អាប៊ុន ហើយអាចិត្ររិទ្ធ។

ក៖ ចិត្ររិទ្ធ មានតែបួនប្រាំនាក់និងទេលោកពូ។

ខ៖ មានតែបួនប្រាំនាក់និង។

ក៖​ បាទ! ធ្លាប់ដើរលេងជាមួយគ្នាទៅលោកពូ។

ខ៖ បាទ! ធ្លាប់ដើរលេងជាមួយគ្នានិងពេលមានរវល់បុណ្យអីមក។

ក៖ បាទ! មានធ្លាប់ទៅញ៉ែស្រីជាមួយគ្នាទេលោកពូ?

ខ៖​ បាទ! ធ្លាប់តាទៅញ៉ែគេហើយបើស្រលាញ់គ្នាហៅម៉ែឪទៅមើលអីអញ្ជឹងនិងណាពេលម៉ែឪគេពេញចិត្តគេការទៅណា។

ក៖ បាទ! ពេលចូលឆ្នាំបុណ្យទានម្ដងៗទៅរាំវង់អីពេលឃើញកូនក្រមុំគេអញ្ជឹងហើយឃើញកូនស្រីគេស្អាតៗមានទៅញ៉ែតាមគេដល់ផ្ទះអីលោកពូ។

ខ៖ បាទ! ពេលនិងចេះតែចង់ញ៉ែហើយ។

ក៖ បាទ! ពេលនិងលោកពូនៅស្អាត់ដែរនិង។

ខ៖ បាទ!

ក៖ លោកពូឥឡូវនៅស្អាត់នៅកាលពីក្មេងទៀតស្អាត់ប៉ុណ្ណាទៅ។

ខ៖ បាទ!

ក៖ បាទ! ហើយអញ្ជឹងលោកពូបើនិយាយកាលពីក្មេងមករហូតដល់ធំនិងលោកពូមានធ្លាប់ស៊ីឈ្នួលគេធ្វើការដកស្ទូងគេទេលោកពូ?

ខ៖ បាទ! ខ្ញុំធ្លាប់តាស៊ីឈ្នួលគេតាដកស្ទូងគេ។

ក៖ បាទ!នៅពេលនិងគេហៅផ្លូនបានប៉ុន្មានដែរលោកពូ?

ខ៖ ជំនាន់នៅគេស្ទូងនិងគេគិតថ្ងៃវិញនិង។

ក៖ បាទ! គេគិតថ្ងៃវិញលោកពូ។

ខ៖ បាទ! គេគិតថ្ងៃគេគិតលុយយួនពេលនិងយើងចាយលុយយួន។

ក៖ បាទ!

ខ៖ បាទ! ពេលនិង១រៀល២រៀលដូចស្ទូងហើយពេលខ្លះយើងប្រវាសគ្នាទេដូចខ្ញុំជួយមួយថ្ងៃនិង។

ក៖​ បាទ!

ខ៖ ដូចគេមានការរវល់អញ្ជឹងទៅយើងជួយគេដូចប្រាំថ្ងៃអីអញ្ជឹងទៅហើយពេលយើងមានការរវល់វិញគេមកជួយយើងប្រាំថ្ងៃវិញទៅណាអ្នកភូមិនិងគេអត់សូវគិតលុយទេភូមិនិងនោះ។

ក៖ បាទ!

ខ៖ យើងជួយគ្នាទៅ។

ក៖ បាទ! ដូចអញ្ជឹងយើងអត់បានប្រាក់កំរៃអីទេ។

ខ៖ បាទ!

ក៖ អញ្ជឹងក្រៅពីដកស្ទូងនិងលោកពូមានធ្លាប់ស៊ីឈ្នួលអីផ្សេងទេលោកពូ?

ខ៖ ស៊ីឈ្នួលដូចធ្វើកម្មករឡូអីអញ្ជឹងណាស់ហើយបានប្រាក់ខែបួនដប់ម៉ឺនអីអញ្ជឹងណាស់។

ក៖ បាទ! ហើយអញ្ជឹងដូចពេលដាច់ពីសម័យអាពតនិង។

ខ៖ បាទ !ពេលដាច់សម័យប៉ុលពតនិងខ្ញុំធ្វើកម្មករឡូគេនិង។

ក៖ បាទ! អញ្ជឹងលោកពូបើនិយាយពីជីវិតនៅក្នុងគ្រួសារវិញលោកពូពេលដែរលោកពូបានចាប់ដៃជាមួយអ្នកមីងតើលោកពូមានការជួបការជូរជត់ដែរឬទេហើយមានការជួបឧបសក្គអីគេដែរលោកពូ?

ខ៖ មានជួបឧបសក្គច្រើន។

ក៖ បាទ! អញ្ជឹងលោកពូបានជួបឧបសក្គអី្វដែរលោកពូ?

ខ៖ ដូចជាពេលដែលឪពុកម្ដាយគាត់ផ្សំម្ភុំមានការខ្វះខាតច្រើនដែលហើយដូចចង់បានម៉ូតូយើងត្រូវចងការលុយគេមានការលំបាកណាស់។

ក៖ បាទ! ពេលដែលចាប់ដៃគ្នាមកមានការលំបាកច្រើន។

ខ៖​ បាទ! មានការលំបាកគ្នាច្រើនណាស់។

ក៖ បាទ!

ខ៖ យើងមានកូនច្រើនអញ្ជឹងយើងត្រូវការច្រើនអញ្ជឹងណាស់។

ក៖ បាទ! ហើយអញ្ជឹងបងស្រីធ្វើអីដែរលោកពូ?

ខ៖ គាត់គ្មានធ្វើអីទេគាត់នៅផ្ទះទេ។

ក៖ បាទ!

ខ៖ គាត់ធ្វើការលក់ឥវ៉ាន់នៅផ្ទះហើយគាត់ចិញ្ចឹមជ្រូកនៅផ្ទះតិចតួចនិង។

ក៖ បាទ!គាត់ចិញ្ចឹមជ្រូក។ហើយអញ្ជឹងពេល​និងលោកពូប្រកបមុខរបរអ្វីដែរលោកពូ?

ខ៖ ខ្ញុំនៅពេលនិងខ្ញុំនេសាទនិង។

ក៖ បាទ!លោកពូនេសាទលោកពូនៅណាដែរលោក​ពូ។

ខ៖ ខ្ញុំនេសាទនៅបឹងភូមិប្រាសាទនិង។

ក៖ បាទ! នៅភូមិប្រាសាទនិងបឹងប្រាសាកនិងដែរទៅលោកពូ?

ខ៖ ខ្ញុំនេសាទនៅភូមិប្រាសាទស្រុកស្អាងយើង។

ក៖ បាទ! យើងបានតិចតួចយើងយកទៅលក់ទៅ។

ខ៖​ បាទ! បានតិចតួចនិងយើងយកទៅលក់ទៅ។

ក៖ បាទ !

ខ៖ ហើយយកទៅទិញឧបករណ៍ប្រើប្រាស់ប្រចាំថ្ងៃនិងខ្លះទៅណា។

ក៖ លោកពូចេះតែរួមផ្សំគ្នាទៅហើយចេះតែក៏កើតជាក្រុមគ្រួសារទៅលោកពូ?

ខ៖ បាទ!

ក៖ ហើយមកដល់ពេលនេះលោកពូបានស្រួលហើយលោកពូព្រោះអីកូនរបស់លោកពូគាត់ធំៗអស់ហើយលោកពូ។

ខ៖ បាទ!ឥឡូវខ្ញុំគេបានការងារអស់ហើយឥឡូវតែខ្ញុំវាអត់បានសូវធូរទេ។

ក៖ បាទ! ហើយលោកពូមកធ្វើផ្ទះឲ្យគេទៅលោកពូ?

ខ៖​ បាទ!

ក៖ ហើយលោកពូបានចំណេញបានច្រើនទេលោកពូ?

ខ៖​ អត់សូវបានចំណេញទេព្រោះពេលទទួលគេមកបាន១០០០ដូល្លាអីបើបានចំណេញបាន២០០ដូល្លាដែរ។

ក៖ បាទ! អញ្ជឹងលោកពូតាំងពីលោកពូនៅពីក្មេងរហូតមកដល់ធំហើយរហូតលោកពូមានគ្រួសារតើនៅក្នុងជីវិតរបស់លោកពូមានការផ្លាស់ប្ដូរអី្វខ្លះនៅក្នុងជីវិតរបស់លោកពូ?

ខ៖ បាទ! មានការលំបាកដែរដោយសារពេលនៅជំនាន់អាពតបីឆ្នាំប្រាំបីខែយើងអត់ស្មារតីម៉ាសារហើយពេលដែរយើងមានកូនទៀតពេលយើងអត់ស្មារតីម៉ាសារទៀតណាស់តែយើងនៅតែខំប្រឹងរកស៊ីចិញ្ចឹមជីវិតប្រចាំថ្ងៃដើម្បីរកអនាគត់កូននៅក្រោយៗទៀតណាស់។

ក៖ បាទ! លោកពូចេះតែតស៊ូចិញ្ចឹមកូនទៅ។

ខ៖​ បាទ!ៗចេះតែតស៊ូចិញ្ចឹមកូនទៅណាស់។

ក៖ បាទ! អញ្ជឹងបានប្រាប់តាំងពីដំបូងមកនិងពេលឪពុកម្ដាយលោកពូបានផ្សំម្ភុំគ្នានិងលោកពូអត់មានអីទេហើយពេលលោកពូបានចាប់ដៃគ្នាមកលោកពូបានខំប្រឹងរកស៊ីដោយខ្លួនឯងនិងទៅលោកពូ?

ខ៖ បាទ!លំបាករល្មមមកដល់សព្វថ្ងៃនេះ។

ក៖ បាទ! អញ្ជឹងលោកពូខំប្រឹងតាំងពីបាតដៃទទេមករហូតមកដល់សព្វថ្ងៃនេះលោកពូ។

ខ៖ បាទ! ខ្ញុំខំប្រឹងតាំងពីបាតដៃទទេមក។

ក៖ បាទ! ហើយព្យុះភ្លៀងជាមួយគ្នាទៅលោកពូ?

ខ៖ ឆ្លងកាត់ព្យុះភ្លៀងជាមួយគ្នាទៅគាត់ធ្លាប់នេសាទត្រីជាមួយគ្នាហើយឆ្លងកាត់រលកទឹកជាមួយគ្នា។

ក៖ បាទ! ហើយអញ្ជឹងប្រពន្ធរបស់លោកពូគាត់កាចទេលោកពូ?

ខ៖ គាត់អត់កាចទេ។

ក៖ គាត់អត់កាចទេលោកពូ។

ខ៖ បាទ!ហើយខ្ញុំបានដឹងចិត្តគ្នាតាំងពីរៀនជាមួយគ្នាហើយនិង។

ក៖ បាទ! អញ្ជឹងលោកពូបើនិយាយពីមុខម្ហូបវិញតើលោកពូចូលចិត្តមុខម្ហូបអីជាងគេលោកពូ?

ខ៖ បើនិយាយពីមុខម្ហូបនិងខ្ញុំចូលចិត្តមុខម្ហូបសម្លខ្មែរយើងនិងដូចសម្លគកូរ ប្រហើរខ្ញុំចូលចិត្តជាងគេបើគ្រួសាររបស់ខ្ញុំវិញគាត់ចូលចិត្តស្ងោរ​ ចៀនជាងគេ។

ក៖ បាទ! បើនិយាយពីមុខម្ហូបប្រចាំគ្រួសាររបស់លោកពូហើយបើនិយាយឲ្យស្រួលប្រចាំត្រកូលរបស់លោកពូមុខម្ហូបអី្វដែរលោកពូ?

ខ៖ បើម្ហូបត្រកូលរបស់ខ្ញុំ ខ្ញុំចូលចិត្តសម្ល ម្ជូល កកូរ ប្រហើរហើយ សម្លត្រពាំង សម្លក់អីណាស់។

ក៖ បាទ! ប្រហើរដែរលោកពូ។

ខ៖ បាទ! ប្រហើរដែរនិង។

ក៖ បាទ! បើម្ជូលគ្រឿងចូលចិត្តទេលោកពូ?

ខ៖​ ម្ជូលគ្រឿងនិងមិនសូវទេ។

ក៖​ បាទ! បើប្រហុកចិញ្ចាំមលោកពូចូលចិត្តទេលោកពូ?

ខ៖​ បើប្រហុកចិញ្ចាំមនិងខ្ញុំចូលចិត្ត។

ក៖ បាទ !ប្រហុកចិញ្ចាំមដាក់ផ្លែយើងលោកពូ។

ខ៖​ ផ្លែត្រសាំង។

ក៖ បាទ! ផ្លែត្រសាំង។

ខ៖ បាទ !ហើយដាក់ជាមួយស្រដាន់។

ក៖ បាទ!ឆ្ងាញណាស់លោកពូ។

ខ៖ បាទ! ហើយផ្លែស្រដាន់បើខែវស្សាឆ្ងាញជាងនៅខែប្រាំង។

ក៖ បាទ! អញ្ជឹងលោកពូបើនិយាយពីល្បែងប្រជាប្រិយវិញដូចជាល្បែង ចោលឈូង បោះអង្គុញ ទាញ់ព្រ័ត លាក់កន្សែងហើយតើលោកពូចូលចិត្តលេងល្បែងប្រជាប្រិយមួយណាដែរលោកពូ?

ខ៖ ខ្ញុំចូលចិត្តលេងល្បែងប្រជាប្រិយដូចជាលាក់កន្សែងដែរព្រោះចូលចិត្តរត់លេងសប្បាយហើយបានដេញគុបគ្នាទៅវិញទៅមកនិង។

ក៖ បាទ! ពេលឆ្នាំខ្មែរតាមវត្តតាមអីអញ្ជឹងទៅលោកពូ?

ខ៖ បាទ !

ក៖ បើរាំហើយនិងច្រៀងលោកពូចូលចិត្តទេលោកពូ?

ខ៖ ខ្ញុំបើរាំខ្ញុំអត់ចេះរាំទេតែបើលេងល្បែងទាញ់ព្រ័តអីខ្ញុំចូលចិត្ត។

ក៖​ បើទាញ់ព្រ័តលោកពូចូលចិត្ត។

ខ៖ បាទ!

ក៖​ បើការច្រៀងវិញលោកពូចេះច្រៀងទេលោកពូ។

ខ៖ អត់ចេះច្រៀងទេ។

ក៖ អត់ដឹងថាច្រៀងម៉េ្ដចលោកពូ។

ខ៖ បាទ! អត់ដឹងច្រៀងម៉្ដេច។

ក៖ បាទ !ហើយអញ្ជឹងលោកពូបើនិយាយបងប្អូនរបស់ហើយបងប្អូនជីដូនមួយអីមាននរណាគេចេះលេងឧបករណ៍តន្រ្ដីដូចជា ស្គរ​ ខ្លុយ​ រណាត​ ហ្គីតា ព្យាណូ ឈិង ចាប៉ី អ្នកលេងភ្លេងបុរាណ ហើយសម័យទេលោកពូ?

ខ៖ អត់មានទេ។

ក៖ បាទ! ហើយកូនចៅអត់ចេះដែរលោកពូ?

ខ៖ បាទ! អត់មានទេជីដូនជីតាក៏មានដែរ។

ក៖ អញ្ជឹងលោកពូបើនិយាយអំពីផ្ទះរបស់លោកពូវិញដែរលោកពូរស់នៅជាមួយឪពុកម្ដាយរបស់មានសភាពបែបណាដែរលោកពូផ្ទះឈើឬផ្ទះស្បៅលោកពូ?

ខ៖ កាលពីសម័យប៉ុលពតគេបានវាយផ្ទះធំអត់ហើយគេយកជើងសសរហើយគេយករបស់ខ្ញុំនិងទៅធ្វើសហករហើយពេលដល់ខែទឹកឡើងមកខ្ញុំទៅកាប់អាស្សីមកធ្វើជើងសសរ។

ក៖ បាទ! ហើយដំបូលអីដែរលោកពូ។

ខ៖ ដំបូលស្លឹកគប់យើងនិង។

ក៖ បាទ! ស្លឹកគប់យើងនិង។

ខ៖ គប់ជ្រុង។

ក៖ បាទ! គប់ជ្រុង។

ខ៖ បាទ!

ក៖ ហើយជញ្ជាំងអ្វីដែរលោកពូ?

ខ៖ ជញ្ជាំងក៏គប់ជ្រុងដែរនិងហើយខ្ញុំយកខ្សែមកចងគឹប។

ក៖ បាទ! យកមកគឹបៗជាប់គ្នាទៅ។

ខ៖ បាទ!

ក៖ ហើយជើងសសរជើងសសរអាស្សី។

ខ៖ បាទ! ជើងសសរអាស្សី។

ក៖ ហើយកាំជណ្ដើរអីដែរលោកពូ?

ខ៖ កាំជណ្ដើរអាស្សីដែរនិង។

ក៖ បាទ! កាំជណ្ដើរអាស្សីដែរលោកពូ។

ខ៖ បាទ!វាអាស្សីមែនពិតយើងដាបវា។

ក៖ ដាបវាប្រហូងហើយដាក់ចូលក្នុង។

ខ៖ បាទ! ហើយយើងចុសវាប៉ុន្មានម៉ែត្រមកហើយយើងដាក់វាចូលទៅ។

ក៖ អរបាទ!ហើយដាក់ចូលទៅ។

ខ៖ បាទ! យើងសូកចូលសងខាងទៅ។

ក៖​ បាទ! ហើយវាយធ្វើប្រកាន់ដៃទៅ។

ខ៖ បាទ! វាយធ្វើប្រកាន់ទៅ។

ក៖ បាទ!

ខ៖ ហើយពេលនិងជើងសសរផ្ទះខ្ញុំ១៥ដើម។

ក៖ បាទ! ហើយអញ្ជឹងពេលនិងលោកឪពុកអ្នកម្ដាយរបស់លោកពូធ្វើផ្ទាល់ឬគាត់ជួយគេលោកពូ?

ខ៖ បាទ! ពេលនិងគេអត់ជួយទេគេលើកដៃគ្នាជួយធ្វើគ្នានិង។

ក៖ បាទ! ដូចថាជួយគ្នាម៉ាដៃម៉ាជើងទៅ។

ខ៖ បាទ! គេជួយគ្នាទៅវិញទៅមកដូចថាជួយធ្វើផ្ទះមួយរួចទៅហើយទៅជួយផ្ទះគេវិញទៅ។

ក៖ បាទ! ហើយអញ្ជឹងពេលនិងមានសម្ភារៈអីគេខ្លះទៅពេលនិងដូចជាពូថៅ។

ខ៖ បាទ! ពូថៅ រណា​ ដែកដាប ប្រលៀក អីអញ្ជឹងណាស់។

ក៖ បាទ! ហើយអស្សី។

ខ៖​ បាទ! អាស្សីយើងដាំក្រោយផ្ទះនិង។

ក៖ បាទ! អញ្ជឹងមានបានបន្ដវេនពីគ្រួសាររបស់ហើយដូចជាការបន្ដវេនពីឪពុកម្ដាយដូចជាកូរត្នោត ត្បាញកន្ទេល ត្បាញក្រមា ធ្វើស្លឹកគប់ទេលោកពូ?

ខ៖ អត់ចេះទេ។

ក៖ លោកពូអត់បានបន្ដវេនពីឪពុកម្ដាយទេ។

ខ៖ បាទ!

ក៖ ហើយលោកពូចេះធ្វើផ្ទះឲ្យលោកពូចេះតាមពីណាគេដែរលោកពូ?

ខ៖ ខ្ញុំចេះតាមមេជាងដូចយើងតាមគាត់ហើយគាត់ម៉ៅគេហើយយកយើងទៅតាមអញ្ជឹងទៅខ្ញុំចេះទៅ។

ក៖ អញ្ជឹងលោកពូចេះតែធ្វើផ្ទះឈើទេលោកពូ?

ខ៖ បាទ! ផ្ទះឈើហើយផ្ទះថ្មក៏ចេះដែរ។

ក៖ បាទ!លោកពូអាចធ្វើបានទាំងពីលោកពូ។

ខ៖ បាទ! ពេលយើងដើរជាមួយមេជាងគាត់ផ្ទះថ្មយើងធ្វើផ្ទះថ្មទៅហើយបើគាត់ម៉ៅផ្ទះឈើយើងធ្វើផ្ទះឈើទៅណា។

ក៖ បាទ! ហើយគេធ្វើថ្មៗទៅហើយឈើៗទៅ។

ខ៖ បាទ!

ក៖ ហើយអញ្ជឹងលោកពូជានាក់ស្រុកស្អាងទេលោកពូ។

ខ៖ បាទ! អ្នកស្រុកស្អាងទេ។

ក៖ បាទ! ហើយគេហៅមកម៉ៅហើយធ្វើតាមស្រុកទៅ។

ខ៖ បាទ! គេតេតាមទូរស័ព្ទទៅក៏មកធ្វើទៅ។

ក៖ បាទ! ហើយមកធ្វើនៅគៀនស្វាយទៅ។

ខ៖ បាទ! ដូចយើងធ្វើគេហើយធ្វើស្អាយទៅហើយគេតេហៅទៅ។

ក៖ បាទ! ហើយអញ្ជឹងលោកពូមានពាក្យផ្ដែផ្ដាំចុងក្រោយទៅកូនចៅរបស់លោកពូថាអ្នកជំនាន់មុខមានការលំបាកហើយមានការជួបឧបសគ្គហើយមានជូរជត់ជាច្រើននៅក្នុងជីវិតហើយមានពាក្យចងផ្ដាំផ្ញើរទៅកូនចៅលោកពូទេ?

ខ៖ ហើយពេលខ្លះមានការខឹងខ្លះដែលហើយពេលខ្លះមកលេងជាមួយដូចជាទៅវាច្រលមានខឹងដែរមិនថាអត់មានទេ។

ក៖ ​បាទ!ហើយកូនលោកពូមានធ្លាប់វាយកូនទេលោកពូ។

ខ៖ អត់សូវទេតែខ្ញុំមើលមុខទៅហើយវាឈប់ទៅណា។

ក៖ គាត់ខ្លាចលោកពូដែរលោកពូ?

ខ៖ បាទ!

ក៖ បាទ! តែឥឡូវគាត់នៅតែខ្លាចលោកពូតាលោកពូ?

ខ៖ បាទ! នៅតែខ្លាចខ្ញុំតា។

ក៖ ហើយអញ្ជឹងលោកពូតាំងពីតូចរហូតដល់ធំនិងពេលដែលលោកពូបានចូលរៀនរហូតមកអញ្ជឹងលោកពូមានក្ដីស្រមៃហើយមានបំណងថារៀនចប់ចងធ្វើជាគ្រូបង្រៀនហើយជាលោកគ្រូពេទ្យទេលោកពូ?

ខ៖ កូនខ្ញុំមែន។

ក៖ អត់ទេលោកពូតែម្ដងនិងលោកពូ?

ខ៖ តាំងពីក្មេងយើងចេះតែចងបានហើយប៉ុន្ដែវាអត់អាចដូចគ្រួសារក្រអញ្ជឹងណាហើយការសិស្សាយើងនៅខ្សាយជាងគេហើយយើងអត់មានឪកាសអញ្ជឹង។

ក៖ អញ្ជឹងយើងបានត្រឹមប្រើកម្លាំងបាយដើម្បីរកលុយលោកពូ។

ខ៖ យើងបានប្រើកម្លាំងហើយដូចគេថាប្រើញើសឈាមដើម្បីរកលុយអញ្ជឹង។

ក៖ បាទ! ប្រើកម្លាំងពលកម្មទាំងអស់អញ្ជឹងលោកពូ។

ខ៖ បាទ! យើងប្រើកម្លាំងពលកម្មពេលខ្លះប្រើខួរក្បាលខ្លះដែរ។

ក៖ បាទ! ហើយអញ្ជឹងជាចុងក្រោយកូនចៅជំនាន់ក្រោយដែរលោកពូចងប្រាប់ថាអ្នកជំនាន់មុខមានការលំបាកជាច្រើនហើយលោកពូចង់ឲ្យគាត់ធ្វើអីដែរលោកពូ?

ខ៖ ខ្ញុំចង់ប្រាប់កូនចៅជំនាន់ក្រោយត្រូវខំរៀនហើយកុំប្រព្រឹត្តិអំពីដែរសង្គមគេស្អីខ្ពើមអញ្ជឹងណាស់។

ក៖ បាទ! ៗសូមឲ្យគាត់ខំប្រឹងរៀនហើយឲ្យចៅខំប្រឹងរៀនដែរ។

ខ៖ សូមឲ្យគាត់ខំប្រឹងរៀនហើយឲ្យចៅខំប្រឹងរៀនដែរ។

ក៖ អញ្ជឹងលោកពូដែរលោកពូចង់ឲ្យគាត់ជៀសវាងអីដែរលោកពូ?

ខ៖​ ឲ្យជៀសវាងគ្រឿងញៀន។

ក៖ បាទ!គ្រឿងញៀនហើយល្បែងពាលាហើយបងតូចបងធំ។

ខ៖ ដូចល្បែងពាលាបងតូចបងធំ។

ក៖ បាទ!

ខ៖ កុំប្រព្រឹត្តិអំពើដែរសង្គមគេស្អប់ខ្ពើមអញ្ជឹងណា។

ក៖ បាទ!

ខ៖ បើកូនចៅខ្ញុំអត់ឲ្យប្រព្រឹត្តិអញ្ជឹងទេ។

ក៖ បាទ! អញ្ជឹងលោកពូមានពាក្យបន្ថែមទៀតទេលោកពូ។

ខ៖ បានហើយ។

ក៖ បាទ! បានហើយលោកពូ។ជាចុងក្រោយខ្ញុំសូមអរគុណលោកពូដែរបានញែកពេលដែរមានតម្លៃដែលមកកាន់សាកលវិទ្យាល័យរបស់ខ្ញុំលោកពូសូមលោកពូមានសុខភាពល្អហើយសូមឲ្យកូនចៅរបស់លោកពូរកស៊ីមានបានណាស់លោកពូអញ្ជឹងលោកពូអនុញ្ញាតឲ្យខ្ញុំយកសម្លេងរបស់លោកពូទៅសាលាបានទេលោកពូ។

ខ៖ បាន។

ក៖ បានអរគុណលោកពូ។

ជីវប្រវត្តិសង្ខេបរបស់លោកពូមានការលំបាកហើយមានការជួបឧបសគ្គជាច្រើនដែរលោកពូឆ្លងកាត់ព្យុះភ្លៀងមួយនេះដោយលំបាកហើយលោកពូជាមនុស្សស្លូតបូតហើយមានភាពមេត្តាហើយចេះរាប់អានអ្នកដ៏ទៃ។